Bambukas (gentis)

Bambukas (Bambusa) – bambukinių augalų grupei (Bambusoideae) priklausanti augalų gentis. Paplitusi Rytų ir Pietryčių Azijoje, taip pat Naujojoje Gvinėjoje, šiaurės Australijoje, Melanezijoje.Plants of the World Online (retrieved 15 March 2024)Flora of China Vol. 22 Page 8, 9, 簕竹属 le zhu shu, Bambusa Schreber, Gen. Pl. 236. 1789. 

Bambuko genties augalų stiebai iki 35 m aukščio, tuščiaviduriai, bambliuoti, viršutinėje dalyje gausiai šakoti. Lapai lancetiški, lapkočiai trumpi. Žiedynai susiformuoja ant atskirų, paprastai neturinčių lapų (tik žvynus) šakų. Žiedai dvilyčiai, juos apdulkina vėjas. Subrendusias sėklas (grūdus) išplatina vanduo arba gyvūnai. Bambukai dauginasi šakniastiebiais. Žydi vieną kartą gyvenime. Subrandinę vaisius nudžiūva. Jauni ūgliai auga labai greitai (iki 0,75 m per parą).

Bambukai auga tankiais sąžalynais. Plačiai panaudojami: jauni stiebai valgomi, kieti tinkami muzikos instrumentų, įvairių dirbinių gamybai. Auginami kaip dekoratyviniai želdiniai.

 Rūšys 
Žinoma apie 80 rūšių.

 aukštasis bambukas (Bambusa oldhamii)
 bengalinis bambukas (Bambusa tulda)
 blyškusis bambukas (Bambusa pallida)
 dygusis bambukas (Bambusa spinosa)
 ilgašakis bambukas (Bambusa dolichoclada)
 kislusis bambukas (Bambusa polymorpha)
 kuprotasis bambukas (Bambusa gibba)
 lankstusis bambukas (Bambusa flexuosa)
 paprastasis bambukas (Bambusa vulgaris)
 pietinis bambukas (Bambusa balcooa)
 pilkšvasis bambukas (Bambusa pallescens)
 plaustinis bambukas (Bambusa pervariabilis)
 plėvėtasis bambukas (Bambusa membranacea)
 pluoštinis bambukas (Bambusa textilis)
 pūstasis bambukas (Bambusa ventricosa)
 rusvasis bambukas (Bambusa pachinensis)
 šilkaplaukis bambukas (Bambusa beecheyana)
 švilpyninis bambukas (Bambusa eutuldoides)
 tamsusis bambukas (Bambusa atra)
 tikrasis bambukas (Bambusa bambos)
 tvorinis bambukas (Bambusa multiplex)
 ir kt.

 Šaltiniai 

Kategorija:Migliniai